Publication: Magyar Közlöny
Issue: MK-2008-116 (Year: 2008, Number: 116)
Era: 2004-2010
Section: A képzési kötelezettségrõl és a pedagógiai szakszolgálatokról szóló 14/1994. (VI. 24.) MKM rendelet (a továbbiakban: R.) 3. § (2) bekezdés a) pontja helyébe a következõ rendelkezés lép:
Paragraph Index: 350

6. § Az R. a következõ 26/B. §-sal egészül ki: „26/B. § (1) A megismerõ funkciók vagy a viselkedés fejlõdésének organikus okra vissza nem vezethetõ tartós és súlyos rendellenességével küzdõ tanuló részére a közoktatási törvény 35. § (4) bekezdése alapján szervezett iskolai fejlesztõ foglalkoztatás heti idõkeretét nyolc fõs csoportokra kell meghatározni oly módon, hogy az ellátásra jogosult tanulók számát elosztják nyolccal. A csoportra jutó idõkeret akkor is felhasználható, ha az osztás alapján a csoportban nincs nyolc tanuló. Ha a csoportot több különbözõ évfolyamra járó tanulóból szervezik meg, és az egyes évfolyamokra a közoktatási törvény 52. § (3) bekezdése eltérõ mértékû heti kötelezõ tanórai foglalkozást állapít meg, a fejlesztõ foglalkoztatás heti idõkeretét a magasabb évfolyamra megállapított heti kötelezõ tanórai foglalkozás alapján kell meghatározni.

Source: https://magyarkozlony.hu/hivatalos-lapok/cd9bde55b918b03c512e18a648546ebfadb3767d/dokumentumok/4f2b70b136e3df92d30a9be25b73b1bb35964f36/letoltes